బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
భారీగా తగ్గిన షావోమి ఎంఐ మిక్స్ 2 ధర!
చైనా స్మార్ట్‌ఫోన్ దిగ్గజం షావోమి భారత్‌లో తన మార్కెట్‌ను ఎప్పటికప్పుడు పెంచుకుంటూ పోతోంది. మేడ్ ఇన్ ఇండియా ఫోన్లతో దేశంలో నంబర్ వన్ స్మార్ట్‌ఫోన్ కంపెనీగా నిలిచింది.
Samayam Telugu | Updated:
May 18, 2018, 04:36PM IST
భారీగా తగ్గిన షావోమి ఎంఐ మిక్స్ 2 ధర!
చైనా స్మార్ట్‌ఫోన్ దిగ్గజం షావోమి భారత్‌లో తన మార్కెట్‌ను ఎప్పటికప్పుడు పెంచుకుంటూ పోతోంది. మేడ్ ఇన్ ఇండియా ఫోన్లతో దేశంలో నంబర్ వన్ స్మార్ట్‌ఫోన్ కంపెనీగా నిలిచింది. ఆన్‌లైన్ ద్వారానే కాకుండా ఆఫ్‌లైన్ స్టోర్లలోనూ అమ్మకాలు పెంచుకుంటోంది. అయితే కిందటేడాది విడుదలైన కంపెనీ ఫ్లాగ్‌షిప్ స్మార్ట్‌ఫోన్ ఎంఐ మిక్స్ 2 ధరను షావోమి తగ్గించింది. ఇది శాశ్వత తగ్గింపు అని కంపెనీ వెల్లడించింది. కిందటేడాది డిసెంబర్‌లో ఈ స్మార్ట్‌ఫోన్‌ను షావోమి విడుదల చేసింది. అప్పుడు దీని ధర రూ.35,999. అయితే భారీ తగ్గింపుతో ఇప్పుడు ఆ ధర రూ.29,999కి చేరింది.
Visit Site
Recommended byColombia
తగ్గింపు ధర ఇప్పటికే అందుబాటులోకి వచ్చింది. ఇక నుంచి ఎంఐ.కామ్, ఎంఐ హోమ్, భాగస్వామ్య స్టోర్లు, ఫ్లిప్‌కార్ట్ వెబ్‌సైట్‌లో ఈ కొత్త ధరకే ఎంఐ మిక్స్ 2ను కొనుగోలు చేయొచ్చు. వాస్తవానికి ఈ ఏడాది జనవరిలో తొలిసారి ఈ ఫోన్‌పై రూ.3వేలు తగ్గించారు. దీంతో ఈ స్మార్ట్‌ఫోన్ ధర రూ.32,999 అయ్యింది. అయితే గురువారం వన్‌ప్లస్ 6 స్మార్ట్‌ఫోన్ విడుదలైన సంగతి తెలిసిందే. ఈ ఫోన్ విడుదలైన ఒక్క రోజులోనే ఎంఐ మిక్స్ 2 ధరను మరోసారి తగ్గించడం విశేషం. తాజా మరో రూ.3వేలు తగ్గించడంతో ఈ ఫోన్ ధర రూ.29,999కి చేరింది.
ఎంఐ మిక్స్ 2 స్పెసిఫికేషన్లు
✪ 5.99 అంగుళాల ఫుల్ హెచ్‌డీ ప్లస్ ఎల్సీడీ డిస్ప్లే
✪ 1080×2160 పిక్సెల్స్ రిజల్యూషన్, 18:9 యాస్పెక్ట్ రేషియో
✪ క్వాల్‌కామ్ స్నాప్‌డ్రాగన్ 835 ప్రాసెసర్
✪ 6జీబీ ర్యామ్, 128జీబీ ఇంటర్నల్ స్టోరేజ్
✪ సోనీ ఐఎంఎక్స్386 సెన్సార్‌తో కూడిన 12 మెగా పిక్సెల్ వెనుక కెమెరా, 1.25 మైక్రాన్ పిక్సెల్స్, 4-యాక్సిస్ ఆప్టికల్ ఇమేజ్ స్టెబిలైజేషన్
✪ సెల్ఫీల కోసం 5 ఎంపీ ఫ్రంట్ కెమెరా, ఫేషియల్ రికగ్నిషన్ ఎబిలిటీ
✪ 3400 ఎంఏహెచ్ బ్యాటరీ, వివోఎల్టీఈ, డ్యుయల్ బ్యాండ్ వై-ఫై, బ్లూటూత్ 5.0, యూఎస్‌బీ టైప్-సి
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.